**Veikko Karppinen** (s. 30. tammikuuta 1986 Kajaani) on suomalainen uransa lopettanut jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Karppinen on pelannut yhteensä 230 SM-liigan runkosarjaottelua Oulun Kärpissä tehopistein 10+22=32. Jäähyminuutteja on kertynyt 117. SM-liigan pudotuspeleissä hän on pelannut yhteensä 16 ottelua tehden yhden maalin sekä keräten kaksi jäähyminuuttia. Karppisen vahvuuksiin kuuluu tasaisuus kaikilla osa-alueilla ja heikkouksiin tasapaksuus sekä luistelu.

Ura
---

Karppinen on Kajaanin Hokin oma kasvatti. Hän pelasi jo B-juniori-ikäisenä kolme Mestis-ottelua kaudella 2003–2004. Karppinen siirtyi seuraavaksi kaudeksi 2004–2005 Oulun Kärppien A-nuoriin. Hän oli tehoilla 12+22=34 joukkueen toiseksi paras pistemies Juhamatti Aaltosen jälkeen. Karppinen oli koko A-nuorten SM-liigan pistepörssin yhdeksäs JYPin Jouni Virpiön ja HPK:n Petteri Wirtasen kanssa. Kesällä 2006 hänet nostettiin Kärppien SM-liigarinkiin, muttei debytoinut liigassa vielä kaudella 2005–2006. Karppinen pelasi vielä A-nuorissa ja oli Kärppien paras pistemies tehoilla 20+20=40. Hän voitti keväällä 2006 A-nuorten SM-hopeaa. Karppinen oli runkosarjan pistepörssin viides Lukon Jussi Tapion kanssa. Hän pelasi kauden aikana myös neljä Mestis-ottelua Suomen alle 20-vuotiaiden maajoukkueessa.

Maaliskuussa 2006 Karppinen teki Kärppien kanssa kolmivuotisen SM-liigasopimuksen. Hän pelasi tulokaskaudellaan 2006–2007 38 ottelua tehoin 2+2=4. Karppinen teki ensimmäiseen liigamaalinsa 20. tammikuuta 2007 Jyri Junnilan ja Mika Pyörälän syötöistä vierasottelussa Saimaan Palloa vastaan. Hän ei pelannut pudotuspeleissä, mutta voitti keväällä 2007 Suomenmestaruuden. Karppinen voitti mestaruuden myös kaudella 2007–2008.

Kaudella 2008–2009 Karppinen teki henkilökohtaisen yhden kauden piste-ennätyksensä tehoilla 4+6=10. Hän kärsi alkukaudella olkapäävammasta ja haki pelituntumaa Hokista yhden ottelun verran syyskuussa 2008. Kauden päätteeksi Karppinen voitti SM-hopeaa. Hän kuitenkin pelasi enimmäkseen vielä nelossentterinä ja seuraavalla kaudella 2009–2010 Karppisen peliaika jäi myös vähäiseksi. Hän haki pelituntumaa Hokista yhteensä kymmenen ottelun verran.

Heinäkuussa 2011 Karppinen palasi kasvattajaseuraansa Hokkiin vuoden mittaisella sopimuksella ilman liigapykälää. Hän oli tehoilla 13+13=26 joukkueen paras syöttäjä ja toiseksi paras pistemies Arttu Niskakankaan jälkeen. Maaliskuussa 2012 Karppinen teki vuoden mittaisen jatkosopimuksen Hokin kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2003–2004 | Hokki | Mestis | 3 | 0 | 0 | 0 | 0 | – | – | – | – | – |
| 2004–2005 | Kärpät | A-SM | 38 | 12 | 22 | 34 | 24 | 3 | 2 | 0 | 2 | 0 |
| 2005–2006 | Suomi U20 | Mestis | 4 | 0 | 1 | 1 | 4 | – | – | – | – | – |
|  | Kärpät | A-SM | 33 | 20 | 20 | 40 | 36 | – | – | – | – | – |
| 2006–2007 | Kärpät | A-SM | 18 | 5 | 16 | 21 | 18 | – | – | – | – | – |
|  | Kärpät | SM-liiga | 38 | 2 | 2 | 4 | 39 | – | – | – | – | – | Kanada-malja |
| 2007–2008 | Kärpät | SM-liiga | 45 | 0 | 5 | 5 | 16 | 2 | 0 | 0 | 0 | 0 | Kanada-malja |
| 2008–2009 | Hokki | Mestis | 1 | 0 | 1 | 1 | 0 | – | – | – | – | – |
|  | Kärpät | SM-liiga | 49 | 4 | 6 | 10 | 16 | 12 | 1 | 0 | 1 | 2 |
| 2009–2010 | Hokki | Mestis | 10 | 2 | 7 | 9 | 14 | – | – | – | – | – |
|  | Kärpät | SM-liiga | 45 | 2 | 4 | 6 | 24 | 1 | 0 | 0 | 0 | 0 |
| 2010–2011 | Kärpät | SM-liiga | 50 | 2 | 5 | 7 | 22 | 1 | 0 | 0 | 0 | 0 |
| 2011–2012 | Hokki | Mestis | 43 | 13 | 13 | 26 | 28 | 6 | 0 | 2 | 2 | 4 |
| 2012–2013 | Hokki | Mestis | 43 | 4 | 15 | 19 | 46 | 4 | 0 | 1 | 1 | 2 |
| 2013–2014 | Hokki | Mestis | 46 | 3 | 11 | 14 | 20 | 12 | 1 | 4 | 5 | 4 |
| 5 kautta | yhteensä | SM-liiga | 230 | 10 | 22 | 32 | 117 | 16 | 1 | 0 | 1 | 2 |
| 7 kautta | yhteensä | Mestis | 150 | 22 | 48 | 70 | 112 | 22 | 1 | 7 | 8 | 10 |

Lähteet
-------

* Veikko Karppinen Eurohockey-sivustolla (englanniksi)
* Veikko Karppinen The Internet Hockey Databasessa (englanniksi)
* Veikko Karppinen *Elite Prospects*. Everysport Media Group AB.  (englanniksi)

### Viitteet

1. ↑  Kajaanin Edustushokki » #17 Veikko Karppinen (Arkistoitu – Internet Archive)
2. 1 2  Karppinen palaa Oulusta kotikaupunkiinsa Kajaaniin  29.7.2011. Jatkoaika.com. Viitattu 29.7.2011.
3. 1 2  Hokki kiinnitti Kärppä-hyökkääjän  29.7.2011. yle.fi. Viitattu 29.7.2011.
4. ↑  Veikko Karppinen – Hokki – MESTIS – Jatkoaika.com – Kaikki jääkiekosta
5. 1 2 3 4  EliteProspects
6. ↑  Kärppälupaus Karppiselle jatkosopimus  22.3.2006. Jatkoaika.com. Viitattu 10.7.2010.
7. ↑  Raportti  20.1.2007. Liiga. Viitattu 10.7.2010.
8. ↑  Karppinen Hokkiin, Salmelainen sairastuvalle  19.9.2008. Jatkoaika.com. Viitattu 10.7.2010.
9. ↑  Hokin joukkueen rakennus hyvässä vauhdissa  25.3.2012. Jatkoaika.com. Viitattu 21.2.2013.